Rikunarita-ORG/Wikinium huggingface dataset:
# Geetha Govindam

Geetha Govindam| Enghraifft o: | ffilm  |
| Lliw/iau | lliw  |
| Gwlad | India  |
| Dyddiad cyhoeddi | 2018  |
| Genre | comedi ramantus  |
| Cyfarwyddwr/wyr | Parasuram  |
| Cynhyrchydd/wyr | Allu Aravind  |
| Cwmni cynhyrchu | Geetha Arts  |
| Cyfansoddwr | Gopi Sundar  |
| Dosbarthydd | Geetha Arts  |
| Iaith wreiddiol | Telwgw  |
| Dynodwyr |

Ffilm comedi rhamantaidd gan y cyfarwyddwr Parasuram yw Geetha Govindam a gyhoeddwyd yn 2018. Fe’i cynhyrchwyd yn India. Sgwennwyd y sgript yn wreiddiol yn Telugu a chyfansoddwyd y gerddoriaeth gan Gopi Sundar.
Dosbarthwyd y ffilm hon gan Geetha Arts.

Y prif actorion yn y ffilm hon yw Vijay Devarakonda a Rashmika Mandanna. Cafodd ei ffilmio mewn lliw.

Fel y nodwyd, cyhoeddwyd y ffilm yn 2018. Ffilm fwyaf poblogaidd y flwyddyn honno oedd *The Guilty* sef ffilm drosedd gan Gustav Möller. Hyd at 2022 roedd o leiaf 2,800 o ffilmiau Telugu wedi gweld golau dydd.

## Derbyniad

## Gweler hefyd

Cyhoeddodd Parasuram nifer o ffilmiau gan gynnwys y canlynol:

*Rhestr Wicidata:*

Diweddarwch y rhestr nawr | WQS | Chwiliwch am ddelweddau

| Ffilm
 | Delwedd
 | Gwlad
 | Iaith wreiddiol
 | dyddiad
 |
| --- | --- | --- | --- | --- |
| Anjaneyulu
 |  | India
 | Telugu
 | 2009-01-01
 |
| Geetha Govindam
 |  | India
 | Telugu
 | 2018-01-01
 |
| *Sarkaru Vaari Paata* |  | India
 | Telugu
 | 2022-05-12
 |
| *Sarocharu* |  | India
 | Telugu
 | 2012-01-01
 |
| *Solo* |  | India
 | Telugu
 | 2011-01-01
 |
| Srirastu Subhamastu
 |  | India
 | Telugu
 | 2016-08-05
 |
| *The Family Star* |  | India
 |  |  |
| *Yuvatha* |  | India
 | Telugu
 | 2008-01-01
 |

Diwedd y rhestr a gynhyrchwyd yn otomatig o Wicidata.
## Cyfeiriadau
# Argraffu

Argraffu| Delwedd:Die Buchdruckerei by Daniel Chodowiecki (150289207).jpg, Close up of Block Printing at Halasur village, Karnataka.jpg |
| Enghraifft o: | gweithgaredd, cangen economaidd, gwasanaeth  |
| Math | techneg argraffu  |
| Cynnyrch | printed matter  |
| Dynodwyr |
| Freebase | /M/0c5mq  |
|  Ffeiliau perthnasol ar Gomin Wicimedia |

Peiriant plygu yn plygu papur newydd
**Argraffu** yw'r broses a atgynhyrchu llythrennau a delweddau, fel rheol ar bapur.

Y math cynharaf ar argraffu oedd argraffu bloc, lle defnyddid bloc pren wedi ei gerfio i argraffu, fel rheol ar liain. Datblygwyd hyn yn Tsieina yng nghyfnod Brenhinllin Tang. Dyfeisiwyd gwasg argraffu yma yn 593 OC, ac roedd papur newyddion argraffedig ar gael yn Beijing erbyn 700. Argraffwyd llyfr, *Swtra'r Diemwnt* gyda'r dechneg yma yn 868.

Cyrhaeddodd printio bloc i Ewrop erbyn tua 1300. Fe'i defnyddid yn bennaf i argraffu delweddau crefyddol ar liain. Erbyn tua 1400, roedd papur wedi dod yn fwy cyffredin, ac erbyn 1425 roedd nifer fawr o brintiau ar bapur yn ymddangos. Tua chanol y ganrif, dilynwyd hwy gan "lyfrau bloc", llyfrau wedi eu hargraffu gan ddefnyddio'r dechneg yma.

Y datblygiad nesaf oedd dyfeisio teip symudol. Y cyntaf i'w ddefnyddio yn Ewrop oedd Johannes Gutenberg, o Mainz yn yr Almaen, tua 1439; er yr ymddengys fod teip symudol o fath wedi ei ddefnyddio yng Nghorea cyn hynny. Dyfeisiodd Gutenberg wasg argraffu a math arbennig o inc, a lledaenodd y dechnoleg yn gyflym trwy Ewrop.

Wiciadur
Chwiliwch am Argraffu
yn Wiciadur.
# Oblast Volgograd

Oblast Volgograd|  |
|  |
| Math | oblast, etholaeth, federal subject of Russia  |
|  |
| Prifddinas | Volgograd  |
| Poblogaeth | 2,434,046  |
| Sefydlwyd | * 5 Rhagfyr 1936
 |
| Pennaeth llywodraeth | Andrei Bocharov  |
| Cylchfa amser | Amser Moscfa  |
| Daearyddiaeth |
| Rhan o'r canlynol | Rwsia Ewropeaidd, Dosbarth Ffederal Deheuol, Volga Economic Region, Southern Military District  |
| Sir | Rwsia  |
| Gwlad |  Rwsia |
| Arwynebedd | 113,900 km²  |
| Yn ffinio gyda | Oblast Saratov, Oblast Voronezh, Oblast Rostov, Gweriniaeth Kalmykia, Oblast Astrakhan, Ardal Gorllewin Casachstan  |
| Cyfesurynnau | 49.73°N 44.12°E  |
| RU-VGG  |
| Gwleidyddiaeth |
| Corff deddfwriaethol | Volgograd Oblast Duma  |
| Pennaeth y Llywodraeth | Andrei Bocharov  |
|  |
|  Ffeiliau perthnasol ar Comin |
| [golygwch ar Wicidata] |

Arfau Oblast Volgograd
Lleoliad Oblast Volgograd yn Rwsia.
Un o oblastau Rwsia yw **Oblast Volgograd** (Rwseg: Волгогра́дская о́бласть, *Volgogradskaya oblast*). Ei chanolfan weinyddol yw dinas Volgograd. Poblogaeth: 2,610,161 (Cyfrifiad 2010).

Lleolir yr oblast yn ardal weinyddol y Dosbarth Ffederal Deheuol. Mae'n ffinio gyda Oblast Saratov, Oblast Rostov, Oblast Astrakhan, Oblast Voronezh, a Gweriniaeth Kalmykia o fewn Rwsia, a gyda Casachstan. Mae'r afonydd yn cynnwys Afon Volga ac Afon Don.

Sefydlwyd Oblast Volgograd ar 23 Medi 1937, yn yr hen Undeb Sofietaidd.

## Dolenni allanol

* (Rwseg) Gwefan swyddogol yr *oblast* Archifwyd 2016-12-03 yn y Peiriant Wayback

 *Eginyn erthygl sydd uchod am **Rwsia**. Gallwch helpu Wicipedia drwy ychwanegu ato*.
# Hyperloop

Hyperloop|  |
| Enghraifft o: | futuristic concept  |
| Math | cludiant  |
| Dynodwyr |
| Freebase | /M/0m09kzc  |
| Quora | Hyperloop  |
|  Ffeiliau perthnasol ar Gomin Wicimedia |

Mae **Hyperloop** (Cymreigiad: **hyperddolen**) yn system drafnidiaeth gyflym arfaethedig ar gyfer y cyhoedd a chludo nwyddau. Cyhoeddwyd y syniad gyntaf gan y dyfeisydd Elon Musk mewn papur gwyn a ryddhawyd yn 2013, lle disgrifiwyd yr Hyperloop fel prosiect cludo a fyddai'n cynnwys capsiwlau a gefnogir gan aer-berynnau (*air-bearings*) mewn amgylchedd pwysedd-isel y tu mewn i diwb. Mae gan systemau hyperloop dair elfen hanfodol: y tiwb ei hun, codennau sy'n gwibio o fewn y tiwb a therfynellau, sef math o orsafoedd.

Dyluniad o gapsiwl neu goden Hyperddolen: Cywasgydd echelinol ar y blaen, adran teithwyr yn y canol, adran batri yn y cefn, a sgïau caster aer ar y gwaelod
Braslun 3D o seilwaith Hyperloop posibl. Mae'r tiwbiau dur wedi'u rendro'n dryloyw yn y ddelwedd hon.
Mae'r tiwb yn system pwysedd-isel (gwactod neu faciwm) enfawr, wedi'i selio ac ar ffurf twnnel hir. Mae'r pod neu goden yn gerbyd dan bwysau atmosfferig yn profi gwrthiant neu ffrithiant aer isel y tu mewn i'r tiwb ac yn teithio dan yriant magnetig. Mae'r derfynell yn fan cychwyn ac yn fan gorffen y daith. Mae'r Hyperloop, yn y ffurf gychwynnol a gynigiwyd gan Musk, yn wahanol i *vactrains* gan eu bod yn dibynnu ar bwysedd aer gweddilliol y tu mewn i'r tiwb a fyddai'n codi'r goden gyda chymorth aeroffoils a gyriad gan wyntyll; ond mae llawer o'r amrywiadau dilynol yn debyg iawn i'r *vagtrains* traddodiadol.

Cafodd Hyperloop ei awgrymu gan Elon Musk yn 2012, a ddisgrifiwyd ganddo fel "y pumed dull o deithio". Hyrwyddodd Musk y cysyniad ymhellach trwy gyhoeddi papur gwyn yn Awst 2013, papur a greodd am lwybr Hyperloop yn llifo o Los Angeles i Fae San Francisco, gan fwy neu lai dilyn coridor yr Interstate 5. Roedd y cysyniad cychwynnol yn cynnwys tiwbiau gyda llai o bwysedd, lle mae capsiwlau neu gerbydau dan bwysau'n symud ar berynnau aer (*air bearings*) sy'n cael eu gyrru gan foduron llinol a chywasgwyr echelinol. Heriodd rhai dadansoddwyr trafnidiaeth yr amcangyfrifon cost a gynhwyswyd yn y papur gwyn, gyda rhai yn rhagweld y byddai Hyperloop gorwario dros biliwn o ddoleri i'w gwireddu.

Yn 2023, rhyddhaodd y Pwyllgor Ewropeaidd ar gyfer Safoni Electrodechnegol y safon dechnegol gyntaf ar gyfer systemau hyperddolen.

## Theori a gweithredu

Mae'r cysyniad o *vactrain* (Cymreigiad: gwacdren) yn debyg i system reilffordd gyflym mewn gwactod (faciwm), heb wrthiant aer sylweddol trwy ddefnyddio trenau sy'n codi mewn modd magnetig. Fodd bynnag, mae'r anhawster o gynnal gwactod dros bellteroedd mawr wedi atal y math hwn o system rhag cael ei hadeiladu hyd yma. Mewn cyferbyniad, mae Hyperloop yn gweithredu ar oddeutu 1 milibar (100 Pa) o bwysau ac mae angen yr aer i'r goden godi.

Mae nifer o lwybrau wedi'u cynnig ar gyfer systemau hyperddolen sy'n bodloni'r amodau pellter posib (pellteroedd o lai na tua 1,500 km (930 milltir).

## Cyfeiriadau
# Helle Thorning-Schmidt

| Helle Thorning-Schmidt |
| --- |
|  |
| Ganwyd | 14 Rhagfyr 1966  Rødovre Centrum, Rødovre  |
| Man preswyl | Composers' Quarter, Llundain  |
| Dinasyddiaeth | Brenhiniaeth Denmarc  |
| Addysg | cand.scient.pol.  |
| *Alma mater* | * Prifysgol Copenhagen
* Coleg Ewrop
* Ishøj Gymnasium
 |
| Galwedigaeth | gwleidydd  |
| Swydd | Prif Weinidog Denmarc, Aelod o'r Folketing, Aelod Senedd Ewrop, Aelod o'r Folketing, Aelod o'r Folketing, Aelod o'r Folketing  |
| Cyflogwr | * Bilka
* Save the Children
 |
| Plaid Wleidyddol | Socialdemokratiet  |
| Tad | Holger Thorning-Schmidt  |
| Priod | Stephen Kinnock  |
| Plant | Johanna Kinnock, Milo Kinnock  |
| Gwobr/au | Ting Prize  |
| Gwefan |   |
| llofnod |
|  |

Cyn-wleidydd o Ddenmarc yw **Helle Thorning-Schmidt** (ganwyd 14 Rhagfyr 1966) a wasanaethodd yn Brif Weinidog Denmarc o 3 Hydref 2011 i 28 Mehefin 2015.

Cafodd ei geni yn Rødovre, yn ferch yr athro Holger Thorning-Schmidt a'i wraig Grete. Priododd Stephen Kinnock (mab Neil a Glenys Kinnock) yn 1996.

Arweinydd y Blaid Democratiaid Cymdeithasol rhwng 2005 a 2015 oedd hi.

## Cyfeiriadau

|  |  |  |
| --- | --- | --- |
| Rhagflaenydd: **Lars Løkke Rasmussen** | **Prif Weinidog Denmarc** 2011 – 2015
 | Olynydd: **Lars Løkke Rasmussen** |

 *Eginyn erthygl sydd uchod am **un o Ddenmarc**. Gallwch helpu Wicipedia drwy ychwanegu ato.*
# Diwydiant trydyddol

Sector ddiwydiannol sy'n ymwneud â gwasanaethau yn hytrach na nwyddau diriaethol yw'r **diwydiant trydyddol**. Mae hyn yn cynnwys adwerthu a chyfanwerthu, bancio, cyfathrebu, gwasanaethau proffesiynol megis peirianneg a meddygaeth, a gwasanaethau'r llywodraeth. Mae'r diwydiant cynradd yn ymwneud â nwyddau crai ac mae'r diwydiant eilaidd yn ymwneud â gweithgynhyrchu.

## Cyfeiriadau

 *Eginyn erthygl sydd uchod am **economeg** neu **arianneg**. Gallwch helpu Wicipedia drwy ychwanegu ato*.
# Y celfyddydau breiniol

Darluniad o *Philosophia et septem artes liberales* ("Athroniaeth a'r saith celfyddyd freiniol") yn y llawysgrif *Hortus deliciarum* o'r 12g.
Enw ar y cwricwlwm traddodiadol mewn prifysgolion hanesyddol Ewrop yw'r **celfyddydau breiniol** neu'r **saith sïens**. Yn ystod yr Oesoedd Canol, bu saith o'r celfyddydau breiniol yn y brifysgol Ewropeaidd: gramadeg, rhethreg, a rhesymeg neu ddilechdid (y trifiwm) a geometreg, rhifyddeg, cerddoriaeth, a seryddiaeth (y cwadrifiwm). Mewn cyd-destun modern, defnyddir y term celfyddydau breiniol i ddisgrifio cynllun academaidd sydd yn cynnwys agweddau o'r dyniaethau (llenyddiaeth, ieithoedd, athroniaeth, hanes, a'r celfyddydau cain), y gwyddorau naturiol (bioleg, cemeg, a ffiseg) a mathemateg, a gwyddorau cymdeithas.

## Gweler hefyd

* Canon y Gorllewin
* Ysgolaeth

## Cyfeiriadau
# Josh

Josh| Enghraifft o: | ffilm  |
| Lliw/iau | lliw  |
| Gwlad | India  |
| Dyddiad cyhoeddi | 5 Medi 2009  |
| Genre | ffilm llawn cyffro  |
| Cyfarwyddwr/wyr | Vasu Varma  |
| Cynhyrchydd/wyr | Dil Raju  |
| Cwmni cynhyrchu | Sri Venkateswara Creations  |
| Cyfansoddwr | Sandeep Chowta  |
| Dosbarthydd | Sri Venkateswara Creations  |
| Iaith wreiddiol | Telwgw  |
| Sinematograffydd | Sameer Reddy  |
| Dynodwyr |

Ffilm llawn cyffro gan y cyfarwyddwr Vasu Varma yw Josh a gyhoeddwyd yn 2009. Fe'i cynhyrchwyd yn India. Sgwennwyd y sgript yn wreiddiol yn Telugu a chyfansoddwyd y gerddoriaeth gan Sandeep Chowta.
Dosbarthwyd y ffilm hon gan Sri Venkateswara Creations.

Y prif actorion yn y ffilm hon yw Prakash Raj, Indukuri Sunil Varma, Karthika Nair, J. D. Chakravarthy a Naga Chaitanya. Cafodd ei ffilmio mewn lliw.

Fel y nodwyd, cyhoeddwyd y ffilm yn 2009. Ffilm fwyaf poblogaidd y flwyddyn honno oedd *Inglourious Basterds* sef ffilm gan Quentin Tarantino. Hyd at 2022 roedd o leiaf 2,800 o ffilmiau Telugu wedi gweld golau dydd.
Sameer Reddy oedd sinematograffydd ('cyfarwyddwr ffotograffi') y ffilm hon a chafodd ei golygu gan Marthand K. Venkatesh sydd ymhlith y golygyddion mwyaf toreithiog.

## Derbyniad

## Gweler hefyd

Cyhoeddodd Vasu Varma nifer o ffilmiau gan gynnwys y canlynol:

*Rhestr Wicidata:*

Diweddarwch y rhestr nawr | WQS | Chwiliwch am ddelweddau

| Ffilm
 | Delwedd
 | Gwlad
 | Iaith wreiddiol
 | dyddiad
 |
| --- | --- | --- | --- | --- |
| Josh
 |  | India
 | Telugu
 | 2009-09-05
 |
| Krishnashtami
 |  | India
 | Telugu
 | 2016-02-19
 |

Diwedd y rhestr a gynhyrchwyd yn otomatig o Wicidata.
## Cyfeiriadau
# Rheoli prosiect

**Rheoli prosiect** yw'r disgyblaeth hynny sy'n cynnwys cynllunio, trefnu, diogelu a rheoli adnoddau ar gyfer gwireddu amcanion penodol.

Ymgais *dros dro* yw prosiect, gyda cychwyn a diwedd pendant (yn aml o dan gyfyngiadau amser, a chyfyngiadau nawdd neu dargedau cyflawnadwy). Ymgais pob prosiect yw cwrdd ag amcanion a nodau unigryw.

## Cyfeiriadau

 *Eginyn erthygl sydd uchod am **fusnes**. Gallwch helpu Wicipedia drwy ychwanegu ato*.
# Diwydiant cynradd

**Diwydiant cynradd**, neu'r **sector cynradd**, yw'r term a ddefnyddir gan economegwyr i ddisgrifio'r gwaith o gael deunyddiau crai o'r ddaear, e.e. trwy fwyngloddio neu ffermio. Fe'i gelwir yn ddiwydiant *cynradd* am fod pob sector arall mewn diwydiant ac felly'r economi cyfan yn deillio ohono yn y pen draw, yn uniongyrchol - fel yn achos diwydiant eilaidd fel cynhyrchu ceir - neu'n anuniongyrchol, fel yn achos diwydiant trydyddol (gwasanaethau, er enghraifft). Mae'n ddiwydiant *cynradd* hefyd yn yr ystyr ei fod wedi datblygu'n gyntaf yn hanes y ddynolryw; ar un ystyr roedd yr helwyr cynhanesyddol a ddygai gig a chroen anifeiliaid yn ôl i'w tylwyth yn enghreifftiau cyntefig o ddiwydiant cynradd.

Mae enghreifftiau o ddiwydiant cynradd yn cynnwys

* Amaeth a ffermio yn gyffredinol,
* Mwyngloddio, e.e. diwydiant llechi Cymru,
* Pysgota

 *Eginyn erthygl sydd uchod am **economeg** neu **arianneg**. Gallwch helpu Wicipedia drwy ychwanegu ato*.
# Cilgwri

Cilgwri|  |
| Math | gorynys, coedwig frenhinol  |
|  |
| Daearyddiaeth |
| Gwlad |  Lloegr |
| Gerllaw | Môr Iwerddon, Afon Dyfrdwy, Afon Merswy  |
| Cyfesurynnau | 53.3°N 3°W  |
|  |
|  Ffeiliau perthnasol ar Comin |
| [golygwch ar Wicidata] |

Penrhyn sy'n gorwedd rhwng aber Afon Dyfrdwy ac Afon Merswy yng ngogledd-orllewin Lloegr yw **Cilgwri** (Saesneg: *The Wirral*). Tan yn ddiweddar roedd rhan orllewinol a deheuol Cilgwri yn rhan o Sir Gaer a'r rhan ddwyreiniol yn rhan o Lannau Merswy. Erbyn heddiw mae'r rhan fwyaf o Gilgwri yn cael ei gweinyddu gan Bwrdeistref Fetropolitan Cilgwri.

Delwedd lloeren o'r penrhyn
Mae'r rhan fwyaf o'r penrhyn yn dir isel, gwastad. Mae'r canolfannau diwydiannol yn cynnwys Penbedw (*Birkenhead*), Port Sunlight ac Ellesmere Port. Mae'r trefi eraill yn cynnwys Wallasey a New Brighton, Heswall a West Kirby.

## Cysylltiadau Cymreig

Yn y chwedl Gymraeg Canol *Culhwch ac Olwen*, 'Mwyalch Gilgwri' yw un o'r Anifeiliaid Hynaf yn y byd, ac mae'n cael ei holi gan Cei, Gwrhyr Gwalstawd Ieithoedd, Bedwyr ac Eidoel ble mae Mabon.

Ar ei ffordd i Ogledd Cymru mae Gawain, arwr Celtaidd y gerdd Saesneg Canol, *Syr Gawayn and the Grene Knygt*, yn pasio trwy Gilgwri sy'n cael ei disgrifio fel *the wyldernesse of Wyrale* (J. R. R. Tolkien (gol.), *Sir Gawain and the Green Knight* (Rhydychen, ail argraffiad 1967).

## Gweler hefyd

* Rhestr enwau Cymraeg ar drefi a llefydd eraill yn Lloegr

 *Eginyn erthygl sydd uchod am **Glannau Merswy**. Gallwch helpu Wicipedia drwy ychwanegu ato*
# Melysion jeli

Amryw o felysion jeli ar werth mewn marchnad yn Barcelona.
Melysion lliwgar a meddal sy'n defnyddio geliau megis gelatin neu bectin i gadw suropau mewn ffurf solet yw **melysion jeli**. Maent yn cynnwys lefel uchel o ddŵr (tua 15%) o'u cymharu â melysion eraill ac o ganlyniad nid ydynt yn cadw mor dda. Gellir hefyd eu cadelu gan ddefnyddio agar-agar neu startsh (er enghraifft melysyn Twrci). Mae gymiau gwin, babis jeli ac eirth jeli yn enghreifftiau o felysion jeli poblogaidd.

## Cyfeiriadau

 *Eginyn erthygl sydd uchod am **felysion**. Gallwch helpu Wicipedia drwy ychwanegu ato.*
# Marlbrook, Swydd Henffordd

Marlbrook|  |
| Math | anheddiad dynol, parc diwydiannol, business park  |
|  |
| Ardal weinyddol | Swydd Henffordd (Awdurdod Unedol) |
| Daearyddiaeth |
| Sir | Swydd Henffordd (Sir seremonïol) |
| Gwlad |  Lloegr |
| Cyfesurynnau | 52.1875°N 2.7182°W  |
| Wikimedia | © OpenStreetMap |
|  Ffeiliau perthnasol ar Comin |
| [golygwch ar Wicidata] |

Pentrefan a pharc diwydiannol a busnes yn Swydd Henffordd, Gorllewin Canolbarth Lloegr, ydy **Marlbrook**. Fe'i lleolir ym mhlwyf sifil Llanllieni.

## Cyfeiriadau

 *Eginyn erthygl sydd uchod am **Swydd Henffordd**. Gallwch helpu Wicipedia drwy ychwanegu ato.*
# Urdd Sant Ffransis

Urdd Sant Ffransis|  |
|  |
| Enghraifft o: | urdd cardod, endid a fu, sefydliad, urdd crefyddol, urdd Gatholig  |
| Dechrau/Sefydlu | 1209  |
| Dechreuwyd | 1209  |
| Prif bwnc | lifestance organisation  |
| Yn cynnwys | brawd Ffransisgaidd, Third Order of Saint Francis, Clariaid Tlodion, Urdd y Mynachod Lleiaf  |
| Pennaeth y sefydliad | Minister General of the Order of Franciscans  |
| Sylfaenydd | Ffransis o Assisi  |
| Olynydd | Urdd y Mynachod Lleiaf, Ordo Fratrum Minorum Conventualium  |
| Gwladwriaeth | Yr Eidal  |
| Rhanbarth | Assisi  |
| Gwefan |   |
| Dynodwyr |
| Freebase | /M/0h5g4  |
| Thesawrws y BNCF | 19236  |
|  Ffeiliau perthnasol ar Gomin Wicimedia |

Sant Ffransis; llun gan El Greco.
**Urdd Sant Ffransis** neu **Urdd y Brodyr Lleiaf** neu'r **Ffransiscaid** (Lladin: *Ordo Fratrum Minorum*, yw'r rhai yn yr Eglwys Gatholig sy'n dilyn "Rheol Sant Ffransis". Cyfeirid atynt yn aml yng Nghymru fel y **Brodyr Llwydion**.

Sefydlwyd yr urdd gan Sant Ffransis o Assisi (1181 - 1226). Yn gynnar yn 1209. clywodd bregeth a newidiodd ei fywyd. Roedd y bregeth ar Matthew 10:9, lle mae Iesu yn dweud wrth ei ddilynwyr am fyned allan heb arian, na hyd yn oed ffon gerdded. Dilynodd Ffransis y gorchymyn, gan deithio o le i le yn droednoeth yn pregethu edifeirwch. Cyn hir, ymunodd ei ddilynwr cyntaf, Bernardo di Quintavalle, ag ef, ac ymhen blwyddyn roedd ganddo unarddeg o ddilynwyr. Aethant i Rufain i ofyn caniatad Pab Innocentius III i ffurfio urdd grefyddol newydd. Gwrthododd Innocent, ond y noson honno cafodd freuddwyd lle gwelodd ddyn tlawd yn cynnal eglwys adfeiliedig rhag syrthio. Galwodd Ffransis yn ôl a newidiodd ei benderfyniad.

Ymhlith aelodau enwog o'r Urdd mae Anthoni o Padua, Bonaventura, John Duns Scotus, Jacopone da Todi (awdur tybiedig y *Stabat Mater*), Roger Bacon, François Rabelais, Alexander o Hales, William o Ockham, Giovanni da Pian del Carpini, Pio o Pietrelcina, Mychal F. Judge a Gabriele Allegra.

Mae tair cangen i'r Ffransiscaid modern: *Ordo Fratrum Minorum*, *Ordo Fratrum Minorum Capuccinorum* a'r *Ordo Fratrum Minorum Conventualium*.

## Urdd Sant Ffransis yng Nghymru

Cyhaeddodd yr Urdd i Gymru yn weddol fuan wedi marwolaeth Sant Ffransis; sefydlodd Llywelyn Fawr dŷ iddynt yn Llan-faes ar Ynys Môn yn 1237. Ceir yr hanes yn Brut y Tywysogion:

Y flwyddyn ragwyneb y bu farw Dâm Siwan, ferch Ieuan frenin, gwraig Llywelyn ap Iorwerth, fis Chwefror yn llys Aber; ac y'i claddwyd mewn mynwent newydd ar lan y traeth a gysegrasai Hywel, esgob Llanelwy. Ac o'i hanrhydedd hi ydd adeiladawdd Llywelyn ap Iorwerth yno fynachlog (i'r Brodyr) Troednoeth a elwir Llan-faes ym Môn.
Ddeugain mlynedd yn ddiweddarch, roeddynt wedi ychwanegu tai yng Nghaerdydd a Chaerfyrddin. Credir fod y bardd crefyddol Madog ap Gwallter o ail hanner y 13g yn aelod o'r Urdd. Yn yr un cyfnod roedd yr ysgolhaig Ffransiscaidd Johannes Wallensis a fu farw yn 1285 yn gweithio yn Rhydychen a Paris. Yn ddiweddarach roedd y merthyr Catholig Sant John Jones (1559 - 1598), a aned yng Nghlynnog Fawr, yn perthyn i'r Urdd.

Heddiw mae tŷ Ffransiscaidd ym Mhantasaph ger Treffynnon yng Ngogledd Cymru.
# Ganesha

Ganesha| Delwedd:Ganesha Basohli miniature circa 1730 Dubost p73.jpg, Ganesha, ivory carving in the Indian Museum, Kolkata.jpg, Ganapati with Mooshak.jpg |
| Enghraifft o: | duw Hindŵaidd  |
| Dynodwyr |
| Freebase | /M/0pjb6  |
| Quora | Ganesha  |
|  Ffeiliau perthnasol ar Gomin Wicimedia |

Un o'r duwiau Hindŵaidd mwyaf enwog yw **Ganesha**. Fe'i darlunir gyda phen eliffant. Addolir Ganesha fel duw lwc dda.

## Gweler hefyd

* Rhestr duwiau a duwiesau Hindŵaidd

 *Eginyn erthygl sydd uchod am **Hindŵaeth**. Gallwch helpu Wicipedia drwy ychwanegu ato.*
# Arjun Heddiw

Arjun Heddiw| Enghraifft o: | ffilm  |
| Gwlad | India  |
| Dyddiad cyhoeddi | 1990  |
| Genre | ffilm drosedd, ffilm ddrama  |
| Hyd | 164 munud  |
| Cyfarwyddwr/wyr | K. C. Bokadia  |
| Cynhyrchydd/wyr | K. C. Bokadia  |
| Cyfansoddwr | Bappi Lahiri  |
| Iaith wreiddiol | Hindi  |
| Dynodwyr |

Ffilm ddrama am drosedd gan y cyfarwyddwr K. C. Bokadia yw Arjun Heddiw a gyhoeddwyd yn 1990. Teitl gwreiddiol y ffilm oedd आज का अर्जुन ac fe'i cynhyrchwyd gan K. C. Bokadia yn India. Sgwennwyd y sgript yn wreiddiol yn Hindi a chyfansoddwyd y gerddoriaeth gan Bappi Lahiri.

Y prif actorion yn y ffilm hon yw Amitabh Bachchan, Amrish Puri, Jaya Prada, Suresh Oberoi a Rishabh Shukla.

Fel y nodwyd, cyhoeddwyd y ffilm yn 1990. Ffilm fwyaf poblogaidd y flwyddyn honno oedd *Pretty Woman* sef un o ffilmiau mwyaf llwyddiannus Disney gan ddod ag incwm o hanner biliwn o ddoleri i’r cwmni. Hyd at 2022 roedd o leiaf wyth mil o ffilmiau Hindi wedi gweld golau dydd.

## Cyfarwyddwr

Ganwyd y cyfarwyddwr ffilm K C Bokadia ar 10 Chwefror 1949 ym Merta City.

## Derbyniad

## Gweler hefyd

Cyhoeddodd K. C. Bokadia nifer o ffilmiau gan gynnwys y canlynol:

*Rhestr Wicidata:*

Diweddarwch y rhestr nawr | WQS | Chwiliwch am ddelweddau

| Ffilm
 | Delwedd
 | Gwlad
 | Iaith wreiddiol
 | dyddiad
 |
| --- | --- | --- | --- | --- |
| Arjun Heddiw
 |  | India
 | Hindi
 | 1990-01-01
 |
| Deewana Main Deewana
 |  | India
 | Hindi
 | 2013-01-01
 |
| Duw Tyngu
 |  | India
 | Hindi
 | 2010-01-01
 |
| Heddlu Aur Mujrim
 |  | India
 | Hindi
 | 1992-01-01
 |
| *Insaniyat Ke Devta* |  | India
 | Hindi
 | 1993-01-01
 |
| Lal Baadshah
 |  | India
 | Hindi
 | 1999-01-01
 |
| *Maidan-E-Jung* |  | India
 | Hindi
 | 1995-01-01
 |
| *Phool Bane Angaray* |  | India
 | Hindi
 | 1991-01-01
 |
| *Shaktiman* |  | India
 | Hindi
 | 1993-01-01
 |
| *Zulm-O-Sitam* |  | India
 | Hindi
 | 1998-01-01
 |

Diwedd y rhestr a gynhyrchwyd yn otomatig o Wicidata.
## Cyfeiriadau
# Byngalo

Byngalo|  |
| Enghraifft o: | arddull pensaernïol  |
| Math | tŷ  |
| Dynodwyr |
| Freebase | /M/01vt3m  |
|  Ffeiliau perthnasol ar Gomin Wicimedia |

Math o dŷ yw **byngalo** (**tŷ unllawr** hefyd), er bod y diffiniad o'r hyn sydd union yn fyngalo yn amrywio ledled y byd. Mae'r nodweddion mwyaf cyffredin yn cynnwys fod y tŷ yn ddatgysylltiedig, ar un llawr. Daw'r enw o India, gan darddu o'r iaith Gujarati બંગલો *baṅgalo*, sydd yn ei dro'n tarddu o'r gair Hindi बंगला *baṅglā*, sy'n golygu "Bengali" sef tŷ ar ffurf Bengalaidd. Yn draddodiadol, roedd y tai hyn yn fach, ar un llawr gyda tho gwellt, a feranda lydan.

## Cyfeiriadau
# Gulabo Sitabo

Gulabo Sitabo| Enghraifft o: | ffilm  |
| Gwlad | India  |
| Dyddiad cyhoeddi | 2019  |
| Genre | drama-gomedi  |
| Lleoliad y gwaith | Lucknow  |
| Cyfarwyddwr/wyr | Shoojit Sircar  |
| Iaith wreiddiol | Hindi  |
| Dynodwyr |

Ffilm drama-gomedi gan y cyfarwyddwr Shoojit Sircar yw Gulabo Sitabo a gyhoeddwyd yn 2019. Fe'i cynhyrchwyd yn India. Lleolwyd y stori yn Lucknow. Sgwennwyd y sgript yn wreiddiol yn Hindi. Mae'n ffilm a ddosbarthwyd drwy grynno ddisgiau a DVDs.

Y prif actorion yn y ffilm hon yw Amitabh Bachchan ac Ayushmann Khurrana.

Fel y nodwyd, cyhoeddwyd y ffilm yn 2019. Ffilm fwyaf poblogaidd y flwyddyn honno oedd *Parasite* sef ffilm gomedi-arswyd gan Bong Joon Ho. Hyd at 2022 roedd o leiaf wyth mil o ffilmiau Hindi wedi gweld golau dydd.

## Derbyniad

## Gweler hefyd

Cyhoeddodd Shoojit Sircar nifer o ffilmiau gan gynnwys y canlynol:

*Rhestr Wicidata:*

Diweddarwch y rhestr nawr | WQS | Chwiliwch am ddelweddau

| Ffilm
 | Delwedd
 | Gwlad
 | dyddiad
 |
| --- | --- | --- | --- |
| Gulabo Sitabo
 |  | India
 | 2019-01-01
 |
| *I Want to Talk* |  | India
 |  |
| *Madras Cafe* |  | India
 | 2013-08-23
 |
| *October* |  | India
 | 2018-04-13
 |
| *Piku* |  | India
 | 2015-05-08
 |
| Sardar Udham
 |  | India
 | 2020-01-01
 |
| *Shoebite* |  | India
 | 2019-01-01
 |
| *Vicky Donor* |  | India
 | 2011-01-01
 |
| Yahaan
 |  | India
 | 2000-01-01
 |

Diwedd y rhestr a gynhyrchwyd yn otomatig o Wicidata.
## Cyfeiriadau